
	          Republika Hrvatska
TRGOVAČKI SUD U ZAGREBU
         Zagreb, Amruševa 2/II


4 St-2851/2018
U  I M E  R E P U B L I K E   H R V A T S K E
R J E Š E N J E

	Trgovački sud u Zagrebu, po sucu pojedincu  Jasenki Rundek, u stečajnom predmetu povodom zahtjeva FINANCIJSKE AGENCIJE, Regionalni centar Zagreb, Trg svibanjskih žrtava 1995 br. 1, OIB: 85821130368, za provedbu skraćenog stečajnog postupka nad dužnikom STRUJA-PROMET d.o.o., Zagreb (Grad Zagreb), Brune Bušića 38, OIB: 96563113874, kojeg zastupaju punomoćnici, odvjetnici iz Zajedničkog odvjetničkog ureda Josip Tabak i Klara Tabak, Zagreb, Jordanovac 113/II, dana 24. travnja 2019.

r i j e š i o    j e

Obustavlja se skraćeni stečajni postupak nad dužnikom STRUJA-PROMET d.o.o., Zagreb (Grad Zagreb), Brune Bušića 38, OIB: 96563113874.

Obrazloženje

	Zahtjev za provedbu skraćenog stečajnog postupka nad gore navedenom pravnom osobom podnijela je ovome sudu Financijska agencija, Podružnica Zagreb, temeljem odredbe čl. 429. Stečajnog zakona (NN 71/15, dalje SZ), navodeći da su kod dužnika ispunjeni uvjeti iz čl. 428. SZ-a: da dužnik nema zaposlenih, da nisu ispunjeni uvjeti za pokretanje drugog postupka radi brisanja istog iz sudskog registra te da u Očevidniku redoslijeda osnova za plaćanje (dalje: ORP) dužnik ima evidentirane neizvršene osnove za plaćanje u neprekidnom razdoblju od 120 dana.
	Podneskom od 23. travnja 2019. stečajni dužnik predlaže obustavu postupka jer da račun dužnika više nije u blokadi.
Uvidom u Potvrdu Financijske agencije od 18. travnja 2019. (list 30 spisa) utvrđeno je da je na računima i novčanim sredstvima dužnika na dan izdavanja potvrde evidentirano 0 dana neprekidne blokade odnosno ukupno 180 dana blokade u prethodnih 6 mjeseci zbog nepodmirenih osnova za plaćanje evidentiranih u Očevidniku redoslijeda za plaćanje, a da nepodmirene obveze na dan izdavanja potvrde iznose 0,00 kn.
Temeljem gore navedenog proizlazi da nisu ispunjeni uvjeti za provedbu skraćenog stečajnog postupka sukladno čl. 428. SZ-a, te je stoga odlučeno kao u izreci ovog rješenja.

U Zagrebu 24. travnja 2019.

	S U D A C:

JASENKA RUNDEK, v.r.



Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana putem ovog suda u 3 primjerka.  

Za točnost otpravka-ovlašteni službenik:
         (Katarina Babić)
DNA:
1. Fini
2. dužniku po odvjetniku
3. e-Oglasna ploča 

